Általános munkaköri leírás

	1.
Munkakör megnevezése: 

Komplex Vonali tolatásvezető II
	2.
Munkakör FEOR száma:




3. A munkakör célja: 

A vonatok műszaki vizsgálatával, a vonatok összeállításával a vonat fel- és átvételével, a továbbítás forgalmi feladatainak megvalósításával biztosítja a vállalat részére a megrendelt vonatok közlekedésének biztonságos feltételeit.

4. Fő feladatok és a feladatok végeredmény

1) Teherkocsiknál elvégzi a megrakás előtt, és kirakás utáni kocsivizsgálatot, szükség esetén elvégzi a rakományigazítást a biztonságos közlekedés érdekében.

2) Végzi az érkező, induló vonatoknál a vasúti kocsik vizsgálatát.  Induló vonatoknál fékpróbát tart. Intézkedik a meghibásodott kocsik műhelybe utalásáról, gondoskodik az előírt nyilvántartások vezetéséről, a biztonság illetve a kocsik állapotmegőrzésének biztosítása érdekében.

3)  Elvégzi a vonat felvételét az adatok rögzítését a kapcsolódó informatikai rendszerben a hiteles adatrögzítés érdekében. Ellenőrzi a kocsizárak meglétét és épségét, intézkedik a hiányosságok megszüntetése, és a vagyonvédelem érdekében. Ellenőrzi a raksúlyváltók állását, ha szükséges állítja.

4) Egyezteti a fuvarokmányokat az induló és az érkező vonatban lévő kocsikkal. Eltérés esetén intézkedik a megszüntetésére az ügyfelek pontos kiszolgálása érdekében.
5) A helyszínen vezeti a tolatást, a forgalombiztonságra és a munkabiztonságra vonatkozó szabályok betartására, és betartatására. Gondoskodik a tolatószemélyzet előzetes tájékoztatásáról, az elvégzendő munkafolyamatokról szükség esetén ellátja a kocsi rendezői teendőket is a zökkenőmenetes feladat teljesítése érdekében. 
6) Elvégzi a vonat összeállítást az előírt vonat összeállítási rendnek megfelelően a menetrendszerinti közlekedés, és az időben történő kiszolgálás érdekében. Kezeli a védelmi berendezéseket, váltót állít. Az adott vonal állomásain is elvégzi a szükségessé váló tolatásokat, fékpróbákat, vonatfelvételt.

7) Elkészíti a vonatterhelési kimutatást, ellenőrzi a vonat megfékezettségét, terhelését, a hosszát a forgalombiztonsági követelmények betartása céljából.

8)  Az utasításban előírt esetben felhatalmazást ad az indulásra. A vonattovábbítás során, ha szükséges a mozdonyvezető mellett figyelő szolgálatot lát el. 

5.
Dimenziók: nélküli
6. 
A munkakörbe tartozó feladatok alapján végzett tevékenység jellege:

Működtető, végrehajtói tevékenység. 

7. A munkakör betöltéséhez szükséges tudás, gyakorlat, kompetenciák:

Tudás: 

szakképzettség, szaktudás, nyelvtudás: 

· középfokú végzettség
· kocsivizsgálói vizsga,

· vonat fel- és átvevői vizsga
· vonali kocsirendezői vizsga

· vonali tolatásvezetői vizsga

· SZIR végfelhasználói vizsga.

· munkavédelmi 
· tűzvédelmi vizsga 

· helyismereti vizsga, 

ismeretek: 

· - vonatkozó technológiai, irodai számítástechnikai alkalmazások felhasználói szintű ismerete. 

· A részére előírt forgalmi és egyéb utasítások ismerete. Az elegytovábbítási rend, az iránypont rendszer, a szolgálati helyén szükséges mértékig. A tehervonat továbbításával kapcsolatos szabályok (pl. vonatterhelési kimutatás, fuvarlevél fajtái, bárcázási szabályok, menetigazolvány vezetése stb.) 

 Gyakorlat: 

· Szakmai gyakorlat / vezetési gyakorlat:

· Legalább1 hónap vonali kocsirendezői gyakorlat. 

Viselkedési jellemzők:

· kommunikációs- és kapcsolatteremtési készség,

· ügyfélközpontúság, 

· pontosság, 

· szabálykövető magatartás.

8. Munkakörülmények: Normál, irodai számítógépes munkakörnyezet, és szabadban a vágányok és vonatok közötti, fizikai munkavégzés, szélsőséges időjárási körülmények:(+35Co meleg, -20Cohideg (eső, hó))

9.
A munkakör összefüggései - a munkaköri kapcsolatok jellemzői:

a.) Irányítási jellemzők:

    - felettes:  

Területi Üzemeltetési Központ Vezető 

     - beosztottak: nincs

b.) A munkakör kerete és határai:

A hatályos jogszabályok, utasítások keretei között, a vezető közvetlen irányítása és ellenőrzése melletti munkavégzés.

c.) Kapcsolatok:

      - belső: 


illetékes üzemirányító


kocsirendező

mozdonyvezető

      - külső: 

forgalmi szolgálattevők

 mozdonyvezető

ügyfelek

